section_heading: Povijest natjecanja
paragraph_text: Natjecanje Serie A u sustavu u kojem ga danas poznajemo započelo je 1929. godine. U razdoblju od 1898. do 1922. godine natjecanje je organizirano u regionalnim skupinama. Zbog naglog razvoja klubova, Talijanski nogometni savez podijelio je talijansku nogometnu federaciju 1921. godine. Kada su se klubovi iz federacije ponovno udružili sa savezom formirane su dvije međuregionalne divizije u dvije sjeverno-južne lige. Godine 1926. zbog internih kriza talijanski nogometni savez promijenio je sustav natjecanja i omogućio klubovima iz Italije ulazak u nacionalnu diviziju što je i dovelo do formiranja 1929. godine, kakvu danas poznajemo. Godine 1927. nije dodijeljen trofej pobjedniku lige zbog toga što je Torinu – zbog skandala s namještanjem utakmice – oduzeta titula. Torino je postao prvak u sezoni 1948./49. premda je gotovo kompletna tadašnja momčad kluba poginula u avionskoj nesreći pred kraj sezone.